
Narva Linnavolikogu 15.03.2000 otsuse  nr 76/10

„Eluruumide arvamise kohta tööandja eluruumide hulka“

kehtetuks tunnistamine

1.  Asjaolud ja menetluse käik

1.1. Narva Linnavolikogu võttis 15.03.2000 vastu otsuse nr 76/10 „Eluruumide arvamise kohta tööandja eluruumide hulka“, millega korter aadressil Malmi tn 6 - 7 Narvas arvati tööandja (Narva Linnavalitsus) eluruumide hulka.

1.2. Vastavalt Narva Linnavalitsuse 16.10.1996 korraldusele nr 1359-k (ning hiljem antud hoone osas vastuvõetud Narva Linnavalitsuse korraldustele) otsustati tagastada 7470/11762 mõttelist osa hoonest Narva linnas Malmi tn 6, sh korter Malmi 6 – 7 Narvas, omandireformi õigustatud subjektidele .

21.09.2004 andis Narva Linnavalitsus Malmi 6 elamu õigusvastaselt võõrandatud vara tagastamise aktiga omandireformi õigustatud subjektile.
1.3. Kinnisturaamatu andmetel on käesoleval ajal korteriomandi Malmi 6 – 7 Narvas omanikuks füüsiline isik.

Arvestades eeltoodud asjaolusid on otstarbekaks tunnistada Narva Linnavolikogu 15.03.2000 otsus nr 76/10 kehtetuks.
2. Õiguslikud alused

Kohaliku omavalitsuse korralduse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, territoriaalplaneerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.

Vastavalt haldusmenetluse seaduse § 64 lõikele 2 haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. 

Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

Vastavalt haldusmenetluse seaduse § 70 lõikele 1 kehtetuks tunnistamine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 

3. Otsus

Tunnistada kehtetuks Narva Linnavolikogu 15.03.2000 otsus nr 76/10 „Eluruumide arvamise kohta tööandja eluruumide hulka“.

4. Rakendussätted 

4.1. Otsus jõustub seadusega sätestatud korras. 

4.2. Käesolev otsust võib vaidlustada Tartu Halduskohtu Jõhvi kohtumajas 30 päeva jooksul arvates käesoleva otsuse  teatavakstegemise päevast.

Narva Linnavolikogu 15.03.2000 otsuse  nr 76/10
„Eluruumide arvamise kohta tööandja eluruumide hulka“

kehtetuks tunnistamine

Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.

2. Volitada Narva Linnavalitsuse Linnavara- ja majandusameti direktori kohusetäitja Tamara Luigas antud küsimust ette kandma Narva Linnavolikogu istungil.

